Приказан је део **ИОП-а са прилагођеним програмом** који је израђен за девојчицу ромске националности која је прве две године живата провела у установи социјалне заштите, а сада је у хранитељској породици. По упису у школу девојчица испољава тешкоће у учењу и несналажење у комуникацији и социјалним односима са вршњацима. За њу су осмишљена потребна прилагођавања (метода, материјала, садржаја, задатака), уз честу изложеност разноврсним стимулативним ситуацијама и подршку јачању њеног самопоуздања и друштвене укључености.

Приликом читања треба обратити пажњу на план активности који садржи принципе савремене педагогије, што чини 80% успешности сваког ИОП-а.

ИОП СА ПРИЛАГОЂЕНИМ ПРОГРАМОМ

|  |  |
| --- | --- |
| А. Лични подаци о ученику | |
| **Име и презиме ученика/це** | XXXX XXXXXX |
| **Датум рођења** | 2000. |
| **Место и адреса становања** | XXXX XXXXXX |
| **Име и презиме родитеља/старатеља** | XXXX XXXXXX |
| **Место и адреса становања**  **родитеља/старатеља** |  |
| **Медицински налази/документација** |  |
| **Школа** | ОШ ''Десанка Максимовић'', Чокот |
| **Разред/одељење** | Трећи |
| **Разредни старешина** | ВладицаТошић |
| **Други сарадници/наставници** | наставница грађанског васпитања |
|  |  |
| **Додатна подршка** (помоћ и помагала/учила која користи) | У претходном периоду школовања коришћен је едукативни  софтвер за српски језик и математику, разноврстан дидактички материјал, као и онај који прави учитељ: картице са исписаним речима/реченицама или бројевна права са фигурицом која служи за сабирање и одузимање до двадесет; |
| **Важне информације о претходном образовању, мерама индивидуализације, рехабилитацији и сл.** | У првом разреду почетно писање и читање (настава српског  језика) реализовано комплексним методом који подразумева индивидуализивану наставу. У прва два разреда ученица је солидно напредовала, радећи по **ИОП-у са прилагођеним програмом**. Подршка јој је пружана у областима: математике, српског језика и социјалним вештинама. Била је на вежбама код логопеда и ту има напретка. |
| **Подручје подршке развоја и образовне ситуације** (о чему треба водити рачуна приликом програмирања учења и подучавања) | Ученица добро чита, а потребна је подршка да разуме  прочитано и да се изражава потпуним и правилним реченицама. У области математике, а због слабијих нумеричких  способности и логике, **потребна су прилагођавања** у виду: коришћења адекватног дидактичког материјала, сажимања садржаја, као и прилагођавања захтева и задатака. Она живи само са старатељицом која не може да јој помаже у изради домаћих задатака. |
|  |  |
| **Чланови тима за додатну подршку** | В. Тошић, старатељица, педагог |
| **Координатори тима** | В. Тошић |
| **Остали учесници у изради ИОП-а** |  |
| **Коме се ИОП даје на увид на**  **основу сагласности родитеља** |  |
| **Сагласност родитеља/старатеља на**  **спровођење ИОП-а, потпис и датум** | потпис и датум |
| **Сагласност родитеља/старатеља на**  **престанак спровођења ИОП-а** | потпис и датум |

**Датуми састанака *ИОП тима*:** 17. 01. 2011..

|  |  |
| --- | --- |
| Б. Педагошки профил | |
|  | |
| **Наведите јаке стране и интересовања ученика/це** | **потребе за подршком** |
| **Б.1 Учење и како учи** *(издвојите важне чињенице о досадашњим образовним постигнућима, стиловима учења, ставовима према школи, мотивацији за учење,*  *интересовањима, областима и специфичним вештинама у којима се истиче у односу на вршњаке, као и онима у којима заостаје у односу на вршњаке и сл. )* | |
| -Успешно чита и због тога често добија похвале од вршњака и учитеља  -заинтересована да рецитује (и иде на рецитаторску секцију)  -лепо и читко преписује текст са табле, и из уџбеника  -стиже да препише на време  -високо је мотивисана на часовима  -њена пажња је на добром нивоу  -сабира и одузима троцифрене бројеве, уз помоћ и/или самостално  -пише и чита троцифрене бројеве  -упоређује бројеве до хиљаду  -научила је таблицу множења  -зна таблицу дељења, уз малу помоћ  -решава једноставне бројевне изразе са једном операцијом, *(без преласка преко десетице)*  -решава једноставне текстуалне задатке са једном операцијом, *(без преласка преко десетице)*  *-*зна основне римске цифре  -зна да нацрта круг помоћу шестара  -воли да црта и боји, ваја фигуре од пластелина, сецка маказицама  -воли да пева  -воли да учествује у свим активностима и да се игра са својим вршњацима | -у области разумевања и правилног репродуковања прочитаног  -при давању инструкција за рад, потребно је понекад додатно објаснити захтеве одређеног задатка  -у области изграђивања културе усменог изражавања; потребно је радити на осмишљавању и исказивању граматички правилних реченица  -у области усвајања и примене граматичких и правописних правила  -у области културе писаног изражавања; да се самостално и правилно изражава  -у области управног и неуправног говора, да разликује ова два говора и да се њима служи  -у делу провере знања, потребна су прилагођавања задатака на тестовима провере знања  -У области сабирања, одузимања и дељења до хиљаду  -у области решавања бројевних израза са две операције  -у области решавања текстуалних задатака са сабирањем и одизимањем  -у области множења и дељења до хиљаду |
| **Б.2 Социјалне вештине** *(издвојите важне чињенице о односима са другим људима, понашању према вршњацима, поштовању правила и сл.)* | |
| -Воли децу  -ведра и често насмејана  -слободно им прилази желећи да оствари непосредан контакт са њима  -прихвата све своје вршњаке: отворена за све у одељењу  -поштује правила понашања која важе у школи и одељењу  -сарађује са девојчицама, боље него са дечацима из одељења  -воли да ради у пару са другарицом  -добро се сналази у малој групи: прихвата задатак и извештава о датом задатку | -у области даљег изграђивања адекватног и прихватљивог понашања у  малој и великој групи/одељењу  -у области унапређивања сарадње и толеранције међу ученицима у одељењу;  \*У току претходног периода су се нека деца неадекватно понашала према ученици МА; Тако на пример, избегавали су да се држе за руку са МА  или да буду у истој групи са њом, а разлог за то су предрасуде и културолошки обрасци средине у којој живимо па је потребно радити на превазилажењу ових проблема; |

|  |  |
| --- | --- |
| **Б.3 Комуникацијске вештине** *(издвојите важне чињенице о начинима размене информација са другима, укључујући и степен познавања језика на коме се школује,*  *као и сметње у коришћењу вербалних, визуелних и симболичких средстава комуникације )* | |
| -Воли да прича са својим другарицама, а посебно са онима од којих осећа позитиван став  -размењује са другарицом мишљење у вези давања одговора на постављено питање, када ради у пару и јавља се да одговара | -у области вербалног изражавања потребно је и даље радити на  изграђивању граматичког говора |
| **Б.4 Самосталност и брига о себи** *(издвојите важне чињенице о способности да се сам стара о себи и испуњава свакодневне обавезе код куће и у школи )* | |
| -редовно долази у школу и добро је припремљена за школу  -уредно ради и доноси већину домаћих задатака  -има изграђене хигијенске навике | - потребно је прилагођавати домаће задатке (обзиром да је у хранитељској  породици у којој старатељица нема потпуно завршену основну школу) |
| **Б.5 Утицај спољашњег окружења на учење** *(издвојите важне чињенице о породичним и другим условима који повољно и неповољно утичу на учење и напредовање)* | |
| -Старатељица изузетно добро брине о ученици МА, тако да је она свакодневно долази у  школу уредно очешљана, умивена, обучена...  -такође, солидна је сарадња на релацији старатељица-учитељ, која је усмерена ка стварању услова за напредовање и развој ученице |  |
| **Идентификоване приоритетне области и потребе за подршком у образовању** | **Додатна подршка за коју је потребно одобрење *ИРК*:** |
|  Српски језик   Математика   Социјалне вештине |  |

Ц. План активности

|  |  |  |  |
| --- | --- | --- | --- |
| **Предмет/област:**  **СРПСКИ ЈЕЗИК/ Говорна култура и Писано изражавање (две области)** | **Крајњи циљ: Развијање културе усменог и писаног изражавања**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1.Причање на основу дате слике: ученица посматра слику (именује бића, предмете и појаве), а затим смишља и казује (или записује) реченице у вези садржаја слике** | **учитељ, старатељица** | **Недељно,10 мин, 2-3 недеље** | **1.Самостално казује и препричава краће** |
| **1.2.Илустровање обрађених краћих текстова и казивање о ономе што је прочитано уз помоћ илустрације (илустрација или мапа дела прича/песме)** | **Учитељ или другарица** | **Недељно,10 мин, 2-3 недеље** |
| **1.3.Вежба у пару: слагање картица на којима је исписан план обрађене приче, по тачном редоследу догађаја у одређеној причи** | **другарица** | **Недељно, 5-10**  **мин, 2 недеље** |

|  |  |  |  |
| --- | --- | --- | --- |
| **1.4.Вежба у пару: заједничка израда плана обрађене (краће) приче** | **другарица** | **Недељно, 5-10**  **мин, 2 недеље** | **приче**  **(разуме прочитано)** |
| **1.5.Вежба у пару: заједничко усмено препричавање обрађене приче помоћу израђеног**  **плана приче; наизменично препричавају део по део приче** | **другарица** | **Недељно, 5-10**  **мин, 2-3 недеље** |
| **1.6.Вежба у пару: заједничка израда мапе обрађене приче и заједничко препричавање**  **приче помоћу мапе приче; наизменично, у пару, део по део** | **другарица** | **Недељно, 5-10**  **мин, 2 недеље** |
| **1.7.Самостално причање и препричавање приче помоћу израђеног плана приче или мапе**  **приче** | **учитељ** | **Недељно 5-10**  **мин, 2 недеље** |
| **2.1.Вежба у препознавању реченица: на картицама су правилно написане реченице и неке**  **скупине речи које немају значење реченице, а задатак је да ученица издвоји картице са реченицама (као на пример, 1.Исидора иде са мамом у град. или на пример, 2. Исидора мама град )** | **учитељ** | **Недељно 5-10**  **мин, 2-3 недеље** | **2.Одговара на питања кратким потпуним реченицама** |
| **2.2.Вежба слагалица: на картицама су исписане речи од којих треба сложити реченицу; (као нпр, Од датих речи сложи реченицу: о Јова школи песму пише.**  **Сложена реченица: Јова пише песму о школи.)** | **учитељ** | **Два пута недељно по 5-10 мин, 2 недеље** |
| **2.3.Вежба обнављања садржаја у пару, по улогама (учитељица и ученица): прва ученица**  **усмено постави питање у вези нпр. обрађене песме или приче, а друга одговори реченицом коју записује, затим прва ученица провери да ли је реченица правилно записана... Следи**  **промена улога** | **другарица** | **Два пута недељно, 5-10**  **мин, 2 недеље** |
| **3.1.Уочавање бројева (врсте речи) у обрађеним причама, бајкама, песмама, уз вођена питања;** | **Учитељ или другарица** | **Недељно 5-10**  **мин, 2 недеље** | **3.Правилно изговара, записује и чита бројеве** |
| **3.2.Правописне вежбе, у пару: записивање бројева до 20 речима, у реченици; (као нпр. Један је краљ у бајци: Два јарца су на брвну. Три прасета јури вук. Деветнаесторо нас је у одељењу.)** | **другарица** | **Недељно 10-15**  **мин, 2 недеље** |
| **4.1.Правописне вежбе: правилно записивање назива празника великим почетним словом**  **(нпр. Ускрс, Први мај, Видовдан...)** | **учитељ** | **Недељно 10 мин, 2 недеље** | **4.Правилно употребљава велико слово у писању имена, презимена надимака, празника** |
| **4.2.Писање позивнице за рођендан, вежба у пару** | **другарица** | **Недељно 10 мин, 2 недеље** |
| **4.3.Писање новогодишње честитке, у пару** | **другарица** | **Недељно 15 мин, 2 недеље** |

|  |  |  |  |
| --- | --- | --- | --- |
| **Предмет/област:**  **СРПСКИ ЈЕЗИК/Граматика** | **Крајњи циљ: Унапређивање знања о врстама речи и реченица са фокусом на правилно граматичко изражавање**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1.Вежба класификовања: написане реченице на картицама ученица треба да разврста/класификује на обавештајне, упитне и узвичне реченице** | **учитељ, другарица** | **Недељно по 5-10**  **мин, 2 недеље** | **1.Разликује, пише и чита обавештајне, упитне и узвичне реченице, самостално и по диктату** |
| **1.2.Вежба у пару: уочавање и подвлачење обавештајних, упитних и узвичних реченица у обрађеним текстовима, у Читанци** | **другарица** | **Недељно 5-10**  **мин, 2-3 недеље** |

|  |  |  |  |
| --- | --- | --- | --- |
| **1.3.Вежбе у самосталном и правилном преписивању и читању обавештајних, упитних и узвичних реченица** | **учитељ** | **учитељ, другарица** |  |
| **1.4.Записивање реченица по диктату, уз јасне наглашене захтеве да пажљиво слуша**  **изговорене реченице** | **Учитељ** | **Недељно, 10**  **мин, 2-3 недеље** |
| **2.1.Вежба казивања/записивања простих реченица, на основу датих речи (на картицама)**  **које означавају имена животиња или сличица животиња;**  **Уочавање онога ко врши радњу (субјекат) и тога шта он ради (предикат); (као на пример, реченице: Петао кукуриче. Мачка мјауче. Пас лаје.**  **Петао – субјекат, кукуриче – предикат и тд.)** | **учитељ, другарица** | **Недељно по 10**  **минута, 2 недеље** | **2.Одређује субјекат и предикат у простим реченицама** |
| **2.2.Вежба одређивања субјеката и предиката у простим реченицама: одређује субјекат (на**  **питање- Ко врши радњу?) тако што подвуче реч у реченици једном линијом и предикат**  **(на питање Шта субјекат ради?) тако што подвуче реч у реченици двема линијама;** | **другарица** | **Недељно, 10-15**  **минута,**  **3 недеље** |
| **2.3. Вежба допуњавања простих реченица одговарајућом именицом (субјекат у реченици)**  **или одговарајућим глаголом (предикат у реченици)**  **(као на пример, 1. кува. или 2. Врабац .** | **учитељ, другарица** | **Недељно, 10-15**  **минута,**  **3 недеље** |
| **3.1.Класификовање реченица, исписаних на картицама, на потврдне и одричне реченице; (нпр. Бака шета парком. Или : Бака не шета парком.)** | **учитељ, другарица** | **Недељно по 10 мин, 2-3 недеље** | **3.Препознаје потврдне и одричне реченице** |
| **3.2.Попуњавање табеле Волим-Не волим;**  **Ученица треба да попуни табелу реченицама које говоре о томе шта ученица воли, а шта не воли; Читање потврдних реченица и одричних реченица;** | **учитељ, другарица старатељица** | **Недељно по 10 минута, 2 недеље** |
| **3.3.Вежба у пару: смишљање и писање одричних реченица на основу датих потврдних**  **реченица.** | **другарица** | **Недељно,10 мин,**  **2-3 недеље** |
| **4.1.Вежбе у класификовању врста речи: разврставање речи, написаних на картицама, на**  **глаголе, именице и придеве** | **учитељ** | **Десет минута, недељно** | **4.Разликује именице, глаголе и придеве** |
| **4.2.Вежбе допуњавања реченица именицом, глаголом или придевом, у пару и самостално;**  **(као нпр. Мој друг има пса.)** | **учитељ, другарица** | **Недељно, 10 мин, 2-3 недеље** |
| **4.3. Игра смишљања и записивања именица, глагола и придева на задато слово; Вежба у**  **пару; (на пример: На слово в: именица – виљушка, глагол – вриштати, придев – вредан)** | **другарица** | **Недељно,10 мин,**  **2-3 недеље** |
| **4.4.Вежба класификовања придева: исписане придеве на картицама треба разврстати**  **испод 3 наслова: описни придеви, присвојни придеви, градивни придеви** | **другарица** | **Недељно,10 мин,**  **2-3 недеље** |
| **5.1.Вежба избаци уљеза, помоћу дидактичког материјала: од исписаних речи на картицама**  **треба уочити и одстранити оне које нису глаголи** | **учитељ, другарица из**  **клупе** | **Недељно по 5-10**  **мин, 2 недеље** | **5.Мења глаголе по лицима и временима** |
| **5.2.Вежбе допуњавања недовршених реченица одговарајућим глаголима...** | **учитељ** | **Нед. по 5-10 мин,**  **2 недеље** |
| **5.3.Вежба у пару: мењање глагола по лицима (ја, ти, он...)/временима (садашње, прошло,**  **будуће)... Присутна је међусобна размена, у пару, пре давања одговора;** | **учитељ, другарица из**  **клупе** | **Нед. по 5-10 мин,**  **2-3 недеље** |

|  |  |  |  |
| --- | --- | --- | --- |
| **Предмет/област:**  **МАТЕМАТИКА/ Природни бројеви и операције са њима** | **Крајњи циљ: Извођење основних рачунских операција са бројевима до**  **1000**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како**  **ће се она проценити (ко процењује):** |
| **1.1.Вежбе у правилном потписивању и писменом сабирању бројева до хиљаду, корак по**  **корак (прво јединице, па десетице и на крају стотине), уз помоћ бројевне праве до 20 и фигурице** | **Учитељ,**  **старатељица** | **2 пута недељно,**  **по 10 мин,**  **укупно 2 недеље** | **1.Писмено сабира бројеве до хиљаду** |
| **1.2.Вежбе у правилном потписивању и писменом одузимању бројева до хиљаду, корак по корак (прво јединице, па десетице и на крају стотине), уз помоћ бројевне праве до 20 и фигурице** | **Учитељ, старатељица** | **Два пута недељно, по 10 минута,** | **2.Писмено одузима бројеве до хиљаду** |
| **1.3.Вежбе множења бројева: множење двоцифреног и једноцифреног броја, поступком потписивања (писм. множење) уз коришћење таблице множења** | **Учитељ, пар из клупе** | **Једном недељно, по 10 мин** | **3.Множи двоцифрени и једноцифрени број, уз помоћ** |
| **1.4.Вежбе дељења бројева: дељење двоцифреног броја једноцифреним, у пару, поступком писменог дељења, потписивањем бројева, уз коришћење таблице множења;** | **Учитељ, пар из клупе** | **2 пута недељно, по 10 минута,** | **4.Дели двоцифрени број једноцифреним, уз подршку пара из клупе и/или учитеља** |
| **1.5..Вежбе у препознавању и именовању бројева у једначинама са сабирањем**  **(нпр. у једначини 50 + х = 160 ученица каже: број 50 је познати сабирак, х је непознати сабирак, а 110 је збир.)** | **Учитељ, другарица** | **2 пута недељно, по 10 минута,**  **укупно 2 недеље** | **5.Правилно именује бројеве у једначини са сабирањем** |
| **1.6.Вежбе у пару, у правилном записивању свих корака приликом израчунавања непознатог**  **сабирка у једначини**  **(нпр. а) х је непознати сабирак и израчунавамо га када од збира одузмемо познати сабирак: х**  **= 160 – 50**  **б)рачунамо и записујемо решење: х =110 в)проверавамо тачност решења: 50 + 110 = 160)** | **Учитељ, другарица** | **2 пута недељно,**  **по 10 минута, укупно 2 недеље** | **6.Израчунава непознати сабирак у**  **једноставним једначинама** |
| **1.7. .Вежбе у препознавању и именовању бројева у једначинама са одузимањем**  **(нпр. у једначини х – 200 = 50 ученица каже: х је непознати умањеник, број 200 је умањилац, а 50 је разлика.)** | **Учитељ, другарица** | **2 пута недељно,**  **по 10 минута, укупно 2 недеље** | **7.Правилно именује бројеве у**  **једначини са одузимањем** |
| **1.8.Вежбе у пару, у правилном записивању свих корака приликом израчунавања непознатог умањеника у једначини**  **(нпр. а) х је непознати умањеник и израчунавамо га када разлику и умањилац саберемо: х =**  **50 + 200**  **б)рачунамо и записујемо решење: х = 250 в)проверавамо тачност решења: 250 – 50 = 200)** | **Учитељ, другарица** | **Два пута недељно, по 10 минута,**  **укупно 2 недеље** | **8.Израчунава непознати умањеник у једноставним једначинама** |

|  |  |  |  |
| --- | --- | --- | --- |
| **Предмет/област: МАТЕМАТИКА/Геометрија** | **Крајњи циљ: Унапређивање знања о геометријским објектима:**  **правоугаонику, квадрату, троуглу и кругу**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1.Вежбе именовања и разврставања различитих геометријских објеката од картона:**  **правоугаоника, квадрата, круга, троугла;** | **Учитељ, пар из клупе** | **Недељно 5 мин,**  **2 недеље** | **1.Именује правоугаоник, квадрат, круг, троугао** |
| **1.2.Препознавање и именовање нацртаних, обојених геометријских објеката** | **Учитељ, пар из клупе** | **Недељно 5-10**  **мин,2 недеље** |
| **1.3.Цртање правоугаоника, квадрата, троуглова и кругова помоћу шаблона, од картона** | **Старатељица, учитељ** | **Недељно 10 мин,**  **2-3 недеље** |
| **2.1.Вежбе у израчунавању обима правоугаоника, када су познате две странице, помоћу датог**  **обрасца и уз подршку учитеља или другарице** | **Учитељ, пар из**  **клупе** | **Недељно 10-15**  **минута,**  **2-3 недеље** | **2.Зна да израчуна обим правоугаоника,**  **квадрата и троугла када су подаци дати у истим мерним јединицама** |
| **2.2Вежбе у израчунавању обима квадрата, када је позната дужина странице квадрата, помоћу датог обрасца, уз подршку пара** | **Учитељ, пар из клупе** | **Недељно 10 мин,**  **2 недеље** |
| **2.3. Вежбе у израчунавању обима троугла, када су познате све три стране троугла, уз помоћ дате формуле** | **Учитељ, пар из клупе** | **Недељно 10 мин,**  **2-3 недеље** |

|  |  |  |  |
| --- | --- | --- | --- |
| **Предмет/област: МАТЕМАТИКА/Мерење и мере** | **Крајњи циљ: Проширивање знања о мерењу и јединицама мере за мерење запремине течности и времена**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1.Вежбе мерења запремине течности, коришћењем мензура за мерење течности од 1 l, 1 dl**  **и 1 сl** | **Учитељ, пар из**  **клупе** | **Два пута**  **недељно, по 10 минута,** | **1.Зна основне јединице мере за мерење запремине течности: литар, децилитар** |
| **1.2.Вежбе мерења запремине течности, коришћењем различитих пластичних боца од: 2 l, 1 l**  **i 5 dl;** | **Учитељ, пар из клупе** | **Два пута**  **недељно, по 10-15**  **минута,** |
| **2.1.Вежбе мерења времена коришћењем штоперице и пешчаног сата** | **Учитељ, пар из клупе** | **Два пута недељно, по 10 минута,** | **2.Зна коју јединицу мере треба да употреби за мерење времена: сат, минут, секунд** |
| **2.2.Читање тачног времена који показују казаљке на моделу часовника** | **Учитељ, пар из клупе** | **Два пута недељно, по 10**  **минута** |
| **2.3.Вежба у пару: намештање казаљки на часовнику тако да показују задато време од стране**  **другарице; затим се улоге замене** | **Учитељ, пар из**  **клупе** | **Два пута**  **недељно, по 10 минута** |

|  |  |  |  |
| --- | --- | --- | --- |
| **Предмет/област: МАТЕМАТИКА/Разломци** | **Крајњи циљ: Формирање појмова разломак: половина, четвртина, осмина, десетина**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1.Показивање и именовање половине, четвртине и осмине исечених делова неког воћа, нпр. јабуке** | **Учитељ, пар из клупе** | **Недељно 10 мин,**  **2 недеље** | **1.Разликује и упоређује разломке:**  **половину, четвртину и осмину** |
| **1.2.Показивање и сенчење половине, четвртине и осмине на графичким приказима: круга и правоугаоника** | **Учитељ, пар из клупе** | **Недељно 10 мин,**  **2 недеље** |
| **1.3.Упоређивање половине, четвртине и осмине, на примеру исечених делова јабуке или осенчаних делова круга** | **Учитељ, пар из клупе** | **Недељно 10 мин,**  **2-3 недеље** |
| **2.1.Вежбе са разломцима: читање и записивање разломака** | **Учитељ, пар из клупе** | **Недељно, по 10 мин, две недеље** | **2.Чита и записује разломке: половину, четвртину и осмину** |
| **2.2.Вежба придруживања: грагички приказ – одговарајући запис разломка** | **Учитељ, пар из клупе** | **Недељно, по 10 мин, две недеље** |

|  |  |  |  |
| --- | --- | --- | --- |
| **Предмет/област: СОЦИЈАЛНЕ ВЕШТИНЕ** | **Крајњи циљ: Развијање толеранције и сарадње у вршњачкој групи**  **Укупно трајање: три месеца** | | |
| **Кораци/Активности:** | **Реализатори/ке:** | **Учесталост и**  **трајање:** | **Исход/очекивана промена и како ће**  **се она проценити (ко процењује):** |
| **1.1. Обезбедити да ученица седи ближе учитељу и табли, како би била боља међусобна комуникација** | **Учитељ и други предавачи** | **Стална активност** | **1.Ученица активно слуша и учествује у активностима, уз подрчку вршњака** |
| **1.2. Обезбедити да поред ученице седи дете које има личне капацитете и способности за пружање подршке другима** | **другарица** | **Стална активност** |
| **1.3.Промена распореда седења у учионици: повремено променити ученика/цу која седи поред ученице МА другим учеником/цом који/а ће пружати подршку у одређеном периоду** | **учитељ** | **Једном месечно, стална активност** |
| **2.1. У пару: вежба у вођењу дијалога са другом/другарицом у различитим ситуацијама** | **Учитељ, старатељица** | **2 пута месечно, по 10 мин** | **2.Ученица сарађује са вршњацима и успешно ради у малој групи** |
| **2.2.У малој групи: рад на задатку који ће добити од учитеља или вође групе, а који је у складу са способностима и интересовањима ученице МА** | **учитељ** | **1-2 пута недељно, стална активност** |
| **3.1.Редовно похваљивање ученице *(као и других ученика)* на часовима: за активно учешће, за допринос на часу, за продукт рада, за поштовање правила понашања и сл.** | **Учитељ и други предавачи** | **Стална активност** | **3.Ученица поштује правила понашања у учионици** |
| **4.1.Радионице за цело одељење са темама: сличности и разлике, предрасуде, дискриминација, толеранција.** | **Учитељ, наставница ГВ-а** | **2 пута месечно, стална активност** | **4.Препознаје сличности и разлике међу људима и зна шта је толеранција** |
| **5.1.Укључивање МА у одељенске и школске приредбе** | **Учитељ и други предавачи** | **1-2 пута у току полугодишта** | **5.Ученица учествује на школским и одељенским приредбама** |

**Датум израде ИОПа**: 08. 04. 2011. **Датум следећег састанка за ревизију/евалуацију ИОПа**: /